مؤسسه انتونوف الوطنيه مجمع الطيران العلمى التقنى باسم انتونوف ( Antonov ASTC ) و مكتب تصميم انتونوف, هيا شركه تصنيع و خدمات للطياره اوكرانيه. خبرة انتونوف الخاصه هبا فى مجالات الطيارات الكبيره جدا و الطيارات اللى بتستخدم مدارج مش مجهزه. انتونوف (بالسابقه "An-") بنت 22000 طائره, و الآلاف من طيائراتها دلوقتى فى دول ما بعد الاتحاد السوفيتى و فى الدول الناميه. انتونوف اس تى سى هيا شركه تجاريه مملوكه للدوله. مقرها الرئيسى و الاراضى الصناعيه الرئيسيه فى الاصل فى نوفوسيبيرسك, و سنة 1952 تم نقلها لكييف. فى 12 مايو 2015, تم نقلها من وزاره التنميه الاقتصاديه و التجاره الاوكرانيه لاكروبورونبروم (صناعه الدفاع الاوكرانيه). فى يونيه 2016, اعلنت شركه اكروبورونبروم, الشركه الاوكرانيه الكبرى لتصنيع الاسلحه المملوكه للدوله, عن انشاء "شركه الطيارات الاوكرانيه" ضمن هيكلها, لتجمع كل شركات تصنيع الطيارات فى اوكرانيا. اتاسست الشركه سنة 1946 فى مصنع اتحاد انتاج الطيارات فى نوفوسيبيرسك كمكتب ابحاث وتصميم سوفياتى عالى السريه رقم 153 (OKB-153). كان بيراسها اوليج انتونوف و متخصص فى طيارات النقل العسكريه بالمحركات التوربينيه. كانت المهمه هيا انشاء طياره زراعيه CX-1 (An-2), و اول رحله ليها فى 31 اغسطس 1947.